Brekkubæjarskóli keppir í úrslitum Skólahreysti í kvöld Brekkubæjarskóli á Akranesi er meðal tólf skóla í úrslitum í Skólahreysti sem fara fram í kvöld , miðvikudaginn 22. apríl í Laugardalshöll . Frítt er inn á keppnina í boði Landsbankans sem er bakhjarl Skólahreysti . RÚV sýnir beint frá keppninni klukkan 20.00 . Auk Brekkubæjarskóla keppa keppa eftirtaldir skólar til úrslita : Breiðholtsskóli og Réttarholtsskóli frá Reykjavík , Dalvíkurskóli , Fellaskóli í Fellabæ , Grunnskólinn á Ísafirði , Grunnskólinn í Hveragerði , Heiðarskóli og Holtaskóli úr Reykjanesbæ , Lindaskóli úr Kópavogi , Síðuskóli á Akureyri og Valhúsaskóli á Seltjarnarnesi . Fyrir Brekkubæjarskóla keppa þau Anton Elí Ingason og Írena Rut Elmarsdóttir í hraðaþraut , Birta Margrét Björgvinsdóttir tekur armbeygjur og hreystigreip og Svavar Örn Sigurðsson tekur upphífingar og dýfur . Það verður gríðarleg spenna í Laugardalshöll á miðvikudag . Frítt er inn í Laugardalshöll og eru allir velkomnir . Landsbankinn veitir nemendafélög þriggja efstu skólanna vegleg peningaverðlaun . Keppendur sigurliðsins fá einnig vegleg verðlaun . Þá stendur bankinn einnig fyrir Instagram-myndakeppni og geta áhorfendur sent inn myndir merktar #skolahreysti . Bestu og frumlegustu myndirnar verða verðlaunaðar .